runetrust/blame-folketinget-dk huggingface dataset:
Jan E. Jørgensen (V), 2021-03-23:
Folketinget bør ved enhver ny straffelovgivning signalere »normalstraffe« for den mere normale – »sædvanlige« – forbrydelse af den pågældende art, og domstolene bør tage udgangspunkt heri i forbindelse med den endelige strafnedsættelse og i øvrigt under hensyn til sagens individuelle forhold, jævnfør bl.a. straffelovens §§ 81-82.
Kristen Touborg (SF), 2002-05-27:
Men i modsætning til, hvad der tidligere er sagt af de nuværende regeringspartier om at sikre en ligelig udvikling her i landet, er realiteten desværre, at regeringens og Dansk Folkepartis politik på området gør forskellene endnu større i stedet for mindre; stik imod hvad Folketingets flertal tidligere har besluttet.
Line Barfod (EL), 2004-06-01:
Jeg er ikke i tvivl om, at når det er lykkedes at få en mulighed for, at Christiania kan fortsætte, så er det på grund af den store folkelige opbakning, der har været, de mange manifestationer, der har været, og de store demonstrationer, de mange, der har udtalt deres støtte, alle dem, som har sagt, hvor vigtigt det er for det danske samfund, at Christiania får lov til at eksistere, og alle de mange, som det pludselig gik op for, at hvis man fjernede Christiania, tvangsnormaliserede det, som der var tale om tidligere, så ville Danmark være blevet et langt fattigere samfund, så ville lukningen af Christiania være et symbol på, at vi ikke i Danmark længere havde plads til, at man kunne være anderledes.
Johs. Poulsen (RV), 2006-02-07:
Jeg tror faktisk, at erhvervet ville være meget, meget glad for, hvis vi var i stand til at skabe en situation, hvor vi også her i Folketinget sagde, at vi trækker på samme hammel med henblik på at udvikle det erhverv, som jo altså har – og det har vi jo haft fremme i den tidligere debat – et kolossalt vækstpotentiale i sig.
Pelle Dragsted (EL), 2017-04-18:
Jeg vil egentlig gerne bruge lejligheden til at stille et mere ideologisk spørgsmål, for nu har jeg jo bemærket, at det tidligere konservative folketingsmedlem, Per Stig Møller, som blev minister, har været ude at kritisere den udvikling, der er på danske chefgange, altså de her eksploderende bonusprogrammer og de meget, meget høje lønninger til topchefer og sådan noget.
Ane Halsboe-Jørgensen (S), 2026-02-04:
Men det er bare ikke det, vi grundlæggende har valgt at gøre, og det er jo faktisk også det, vi er på vej væk fra i alle mulige andre sammenhænge, hvor vi diskuterer modregning, og hvorfor den ene i et ægteskab skal straffes for det, den anden gør.
Tina Nedergaard (V), 2002-11-19:
Jeg har, synes jeg selv, en forholdsvis god kontakt til netop disse organisationer ligesom til de øvrige organisationer på arbejdsmarkedet, og det har ikke været mit indtryk, at der skulle være uoverensstemmelse mellem det, der ligger i Uddannelsesudvalget for Landbrugs opfattelse, og det, der f.eks. ligger i Landbrugsraadets opfattelse.
Eyvind Vesselbo (V), 2005-11-29:
Spørgsmålet er, om Det Radikale Venstre ikke helt er klar over, at de er med i det her forlig, eller om de har fortrudt, eller hvad det kan være, der gør, at man fremsætter sådan et forslag, når man for ganske kort tid siden har været med til at vedtage, at der skulle ske noget på det her område.
Peter Skaarup (DF), 2001-02-21:
Ikke at de ikke står for nogle fornuftige ting; vi støtter fuldt ud de holdninger, som Kræftens Bekæmpelse står for og ønsker da i høj grad, at de nyder fremme inden for den sundhedsdebat, vi har her i landet, men der er det principielle problem, som denne her dr.jur. Steen Rønsholdt altså peger på, at der er nogle habilitetsproblemer, som ikke er til at komme uden om.
Ulla Tørnæs (V), 2020-05-27:
Så sidder ministeren her uden at fortrække en mine og henviser til den aftale, der giver tyskere og nordmænd, der er så heldige at have fået lov til at købe et sommerhus i Danmark, lov til at komme til Danmark; lader familier få lov til at mødes i grænselandet.
Peter Skaarup (DF), 2013-10-03:
Så skete der det, lige før Folketinget gik på sommerferie – til trods for alle de gode argumenter imod den aftale – at Folketinget faktisk vedtog, i øvrigt også imod Dansk Folkepartis, Enhedslistens og Liberal Alliances stemmer, den her lukkethedslov, som den er blevet kaldt.
Niels Højland (FP), 1998-02-04:
Det er faktisk den valgmulighed, man giver forbrugerne her i samfundet, og det er en skam, for hvis der virkelig var mulighed for, at folk kunne benytte de små hjemmeslagterier, både til deres egne dyr og til dyr, de måske har købt af andre, ville det give et helt andet billede og et helt andet forbrugsvalg for forbrugerne. Det har man ikke været interesseret i, men nu kan vi jo se, hvad denne debat fører til, også når loven om levnedsmiddelkontrollen kommer til behandling.
Anne Baastrup (SF), 2003-02-07:
Det er beklageligt, at ministeren ikke i højere grad ville komme frem med den grundlæggende holdning, som ministeren i hvert fald ved højtidelige lejligheder har givet udtryk for. Kæden hopper også af, når man i aktiveringsgruppens kommissorium har lagt til grund, at der ikke kan være tale om arbejde uden for lejren.
Anders Samuelsen (RV), 1999-12-07:
Jeg vil godt understrege heroppefra, at man ikke bør tage æren for hverken blomster eller tidsler, som man ikke selv har været med til at frembringe i egen have, og derfor skal jeg heller ikke på Det Radikale Venstres vegne tage æren for, at det her forslag er bragt på banen.
Lars Løkke Rasmussen (V), 2018-10-04:
I min optik er der kæmpe forskel på en spontan krigsflygtning eller en ulovlig migrant, som søger til Danmark, og som vi har svært ved at få til at rejse hjem igen, og så den dygtige canadier eller inder eller kineser, eller hvem det nu måtte være, vi inviterer midlertidigt ind på det danske arbejdsmarked for at udfylde en jobfunktion på et opholdsgrundlag, der falder bort, i samme øjeblik man ikke har det arbejde mere.
Erik Lund (KF), 2018-10-25:
Det må man godt – at snage i lønmodtagernes lægelige oplysninger, og det begrænser man nu med det her lovforslag, sådan at man kun har mulighed for at få oplysningerne, når der er konkret behov for, at oplysningerne skal bruges til at kunne varetage arbejdsgivernes økonomiske interesser i forbindelse med et afslag på refusion.
Søren Kolstrup (EL), 2000-04-28:
Jeg skal ikke trække debatten i langdrag, men bare sige om dette eksempel, at jeg skal love at give det så stærkt modspil som muligt og prøve på konkret at vise, hvordan den righoldige natur, naturens egen biodiversitet, kan byde på det samme, uden at man bruger en masse kapitalpenge på at udvikle en gensplejset plante.
Inger Støjberg (V), 2019-04-02:
Når det er sagt, må jeg simpelt hen sige, at jeg virkelig tager argumentet fra RED Safehouse til mig om, hvor vigtigt det netop også er at få forståelsen blandt de her grupper, som jo er både klemte, har problemer og er udsat for f.eks. social kontrol og æresrelaterede konflikter – og det er fuldstændig ligegyldigt, hvilken seksualitet det bunder i –
Line Barfod (EL), 2003-04-24:
Jeg forstår ikke, hvad en småsagsproces har at gøre med de problemer, vi vil løse med vores beslutningsforslag, og jeg håber ikke, det lå i hr. Morten Bødskovs indlæg, at man ikke vil hjælpe folk til at få adgang til retten, hvis man ikke samtidig får en småsagsproces.
Charlotte Dyremose (KF), 2009-05-07:
Jeg må sige, at det måske nok er udmærket, at vi fik delt forslagene, for så fik vi da tydeliggjort en klar ideologisk skillelinje mellem den ene og den anden side af Folketinget, dem, der vil de frie skoler, dem, der vil forældrenes behov, og dem, der bare slet ikke vil være med.
Lars Barfoed (KF), 2009-05-05:
Det er jo som sagt, fordi vi gerne vil sætte fokus fra regeringens side på, hvordan den fortsatte udvikling af godsområdet kan understøttes på både 10, 20 og 30-års sigt, for det handler om, at vi skal sikre en godstransport, der er i absolut international topklasse.
Finn Sørensen (EL), 2018-10-23:
Vil ordføreren gerne erkende, at det ændringsforslag, Socialdemokratiet stiller, jo ikke ændrer noget som helst ved, at der er tale om diskrimination, for så diskriminerer man mellem to slags skatteydere, to slags medlemmer af a-kassen, to slags mennesker, der opfylder nøjagtig de samme krav til at opnå dagpengeret, nemlig at arbejde og betale skat her i landet, at betale kontingent og opfylde arbejdskravet for at få dagpenge?
Charlotte Dyremose (KF), 2007-04-20:
Noget af det, jeg sagde i min ordførertale, var jo lige netop, at de her uddannelser er møntet på at ruste den unge til forskellige ting – for nogles vedkommende til fremtidig uddannelse, videreuddannelse, og for andres blot til det at håndtere voksenlivet.
Jan E. Jørgensen (V), 2021-03-23:
Men problemet er jo, hvis man alene sætter grænsen ved, om nogen formår at holde sig inden for racismebestemmelsen eller ej, og det er jo i virkeligheden også et lidt underligt synspunkt at have, for der kan jo sagtens være nogen, der skriver noget, som er meget ubehageligt og ikke i orden osv., og som en privat platform eller et medie siger at de ikke vil lægge spalteplads til eller megabyteplads til, eller hvad det hedder nu om stunder – de vil ikke have det stående, for de synes ikke, det er i orden, men det kan godt være, det er lovligt.
Svend Auken (S), 2006-05-31:
Men det, jeg synes er lidt interessant, er, at tog man fru Antonsens formulering hele vejen ned, ville jeg tro, at hr. Messerschmidt ville være enig, ligesom jeg ville tro, at hr. Rune Lund – nu har vi ikke hørt hans tale endnu – også på lange strækninger ville være enig.
Martin Henriksen (DF), 2016-05-10:
Så derfor er mit spørgsmål sådan set bare, om Venstre vil være indstillet på at bruge lidt tid på at undersøge, hvordan vi kan inddrage nogle flere opholdstilladelser fra udlændinge med asylstatus, så de kan vende tilbage til deres hjemlande eller til andre lande for den sags skyld.
Thomas Adelskov (S), 2007-05-02:
Jeg kan godt forstå, at arbejdsgiverorganisationerne gerne ser det her lovforslag fremmet, og at de i høringssvarene jo roser lovforslaget, fordi de nu får en mulighed for at holde på medarbejderne og undgå, at medarbejderne begynder at stille lønkrav, for vil de i givet fald f.eks. stille voldsomme lønkrav, ja, så har de svært ved at søge over i andre virksomheder, hvis ikke de får dem opfyldt, for der bliver ikke en lønkonkurrence, når man har lavet aftaler om ikke at ansætte hinandens medarbejdere.
Ulla Tørnæs (V), 1998-10-08:
Vi var ikke enige i at straffe boligejerne med 30 mia. kr. Vi var ikke enige i at straffe pensionsopsparerne med 28 mia. kr., og vi var heller ikke enige i, at dansk erhvervsliv skulle pålægges yderligere byrder på 10 mia. kr.
Anne Valentina Berthelsen (SF), 2024-04-02:
Vi støtter i SF grundlæggende intentionen om, at man med det her forslag sigter mod at give unge, som udsættes for tvang, ret til en personlig patientrådgiver, og vi ser det som en klar forbedring for mindreårige patienter under 15 år og deres retssikkerhedsmæssige garantier som patienter.
Jørgen Winther (V), 2004-04-21:
Det er sådan, at amtet kan ansøge om at få mulighed for at deltage i sådan en forsøgsordning, og så er det meningen, at hvis der er en patient, der udebliver fra en aftalt behandling på sygehuset, kan patienten få at vide, at vedkommende skal betale et gebyr på måske 300, 400, 500 kr.; det er så op til amtet, hvor stort udeblivelsesgebyret skal være.
Sonja Albrink (CD), 2001-05-10:
Derfor går vi også fortsat ind for, at anonyme vidner skal tillades i de danske retssale, men det er altså samtidig en meget principiel diskussion. Mange kan nemt komme ind på en glidebane, hvis det viser sig, at samfundet - i dets iver efter at beskytte borgere mod at skulle fremkomme med deres klage - i stedet bemyndiger sit eget magtapparat til at foretage ret intense indgreb i grundlæggende rettigheder for at kunne levere de nødvendige beviser uden at inddrage andre.
Bent Bøgsted (DF), 2011-11-09:
Finder statsministeren det acceptabelt, at flere af hendes ministre, f.eks. udenrigsministeren, skatteministeren og forsvarsministeren, har ansat særlige rådgivere, før ansøgningsfristen i stillingsopslagene var udløbet, og finder statsministeren ikke, at det er at holde potentielle ansøgere for nar at slå stillinger op, som reelt allerede er besat af personer fra Socialdemokratiets og Socialistisk Folkepartis partiapparat, og finder statsministeren ikke, at regeringens medlemmer er pligtige at overholde gældende regler for jobopslag i staten?
Lone Møller (S), 2003-05-09:
Da vores ordfører på området, fru Sophie Hæstorp Andersen, ikke kan være til stede, skal jeg på hendes vegne fremføre følgende: Socialdemokratiet har fremlagt sin politik for en bedre integrationspolitik for flygtninge, der kommer til Danmark. Den tager sit udgangspunkt i, at langt de fleste asylsøgere, der kommer til Danmark, er personer, der kan tage vare på deres eget og familiens liv.
Flemming Damgaard Larsen (V), 2014-01-22:
Derfor vil jeg her til sidst godt spørge ministeren, om ikke han vil prøve at se på, om de nuværende regler for realkreditlån er fair, og om de er med til at hæmme for vækst og udvikling på småøerne og i yderområderne – både for boligbyggeri og boligkøb, men også for erhvervslivet.
Anne Baastrup (SF), 2000-12-06:
Og i den forbindelse ville det nok være naturligt at nævne mindretallets slutreplik: Kan vi i et retssamfund have et system, hvor der iværksættes betydelige indgreb mod en person, som holdes i uvidenhed om grundlaget? Sammenligningen med en kafkask proces er nærliggende.
Karina Lorentzen Dehnhardt (SF), 2010-05-27:
Så jeg vil ligesom fru Karen Hækkerup appellere til Venstre, Konservative og Dansk Folkeparti, som mente, at de havde en god aftale med regeringen om, at der ikke ville komme børn i fængsler, om at stemme for det forslag, som i hvert fald vil kunne afhjælpe den situation, at vi vil se børn i fængslerne.
Flemming Møller Mortensen (S), 2010-01-22:
Set i forhold til det samarbejde, som Realdania, Kulturarvsstyrelsen og Kommunernes Landsforening nu skal have op at stå, kan det jo netop være noget af det, der kan være rigtig spændende for os i udvalget, altså efterfølgende måske også at høre dem, der står bag »Bygningskultur 2015«, og om det er et princip, der skal gøres brug af.
Aage Frandsen (SF), 2001-02-07:
, når de pågældende søger førtidspension, får afslag på forskellige andre ting fra det offentlige; så er det en række andre situationer, det også drejer sig om. Jeg ved godt, at der er en principiel forskel med hensyn til skat på den ene side, at det er noget med, at man har noget, og det offentlige skal tage noget fra én, men på den anden side kan man jo i andre tilfælde føle, at man har et retmæssigt krav på det. Men det har jeg i hvert fald ikke set at forslagsstillerne kommer ind på her, og det er selvfølgelig også lidt uinteressant i den her sammenhæng.
Peter Hummelgaard (S), 2022-05-19:
Da vi dengang trak grænsen ved 6 måneder, var det, fordi der bl.a. var usikkerhed om, hvorvidt digitale samtaler for jobparate ledige har den samme virkning på beskæftigelsen, som der på grundlag af forskning forudsættes for fysiske samtaler i de første 6 måneder.
Peter Skaarup (DF), 1998-12-10:
Jamen jeg synes da, vi er ved at nærme os noget positivt fra SF's side, nemlig at SF ikke har afvist det ønske, Dansk Folkeparti er kommet med her i dag, om, at der skal gives flere midler til politiet, så vi i større omfang kan bekæmpe den omfattende kriminalitet, vi ser.
Frank Aaen (EL), 1998-06-12:
Men for lige at komme lidt videre inden afslutningen: Udvalgsarbejde er jo altid en god ting, hvis vi kan være sikre på, at det bliver hurtigt, og at det fører til noget bagefter, så vi kan komme lidt længere. Så hvad forestiller Socialdemokratiet sig med det udvalgsarbejde?
Jacob Jensen (V), 2005-04-01:
Med hensyn til EU kan jeg jo blot henvise til, at EF-Domstolen har fortolket det således, at regelsættene skal være gældende på den måde, at der ikke må forskelsbehandles med hensyn til nationalitet, og det vil være tilfældet med de regler, vi kender i dag, og det er det, der bliver rettet op på med lovforslaget.
Birgitte Vind (S), 2020-10-30:
Endelig følger vi op på en bred politisk aftale, hvor man imødekommer et ønske om at give den almene boligsektor og visse private udlejere mulighed for efter anmodning løbende at modtage oplysninger fra CPR om flytninger til og fra boliger, som den almene boligorganisation eller private udlejer er ejer af.
Ole Sohn (SF), 2003-10-22:
En flertalsbetænkning bestående af den nuværende opposition og Dansk Folkeparti blev lavet i Kulturudvalget. Den gik på at sikre kunstnerne en reel kompensation, endog en øget kompensation, netop fordi salget af cd-rom'er og dvd'er var begyndt at stige, og dette skulle sikres ved en revision af ophavsretsloven.
Lisbeth Bech Poulsen (SF), 2014-12-05:
Der er jo mange af de mennesker, der bor ude i det åbne land, der har nogle ejendomme, som måske ikke er så meget værd, og som måske er faldet i værdi, og det er bare ikke alle mennesker i det her land, der har 80.000 kr. stående på kontoen, eller som kan låne dem.
Anne Baastrup (SF), 2009-04-16:
Hvis det er sådan, at fru Pia Kjærsgaard ikke lige kan huske billedet, kan jeg sige, at det bl.a. er seks kommuner fra Fyn, der har været herinde i Folketingets Kommunaludvalg for at beskrive situationen og har fået en erkendelse fra velfærdsministerens side af, at der er et alvorligt problem.
Lars Løkke Rasmussen (V), 2002-02-22:
Det er jo ikke sådan, at alene mistanken om, at en eller anden i denne sag skulle have gjort et eller andet, udløser en øjeblikkelig suspension, for vi har jo altså et grundlæggende princip i det her samfund om, at man er uskyldig, indtil det modsatte er bevist.
Susan Kronborg (RV), 2022-03-02:
Hvad tænker ordføreren om, at der i Indfødsretsudvalget træffes afgørelser af politikere – afgørelser, hvor der ikke gives en begrundelse, og hvor det ikke er muligt at blive partshørt, så det i det hele taget kan være svært overhovedet at forstå, hvorfor man har fået et afslag, som man jo så heller ikke har mulighed for administrativt at klage over?
Kamal Qureshi (SF), 2009-12-09:
De er – og nu nævner jeg bare nogle af dem, for nu blinker den røde lampe – at regeringen og dens støtter skal gøre forsvaret af kvinders rettigheder til en hovedprioritet i genopbygningen af landet og til en grundpille i sin politik, og ikke kun mere sikkerhedsstrategi, og at præsidenten skal tilbyde en undskyldning over for og en kompensation til alle piger og kvinder, der er blevet anklaget for i gåseøjne at løbe hjemmefra.
Per Clausen (EL), 2007-05-03:
Sagen er dog alligevel, må man nok sige, at med det tal, der har været her, og den viden, man har om, hvad der nok kunne bringes til at virke, hvad den nye rapport, der er kommet fra ministeriet, jo også bekræfter, nemlig at der er ting, der ville virke – og det er også nævnt i Socialdemokraternes forslag – så kunne man sikkert godt uden at blive beskyldt for unødigt hastværk have været gået i gang for et års tid siden med nogle af de tiltag.
Birgitte Josefsen (V), 2010-05-27:
Det, der er vigtigt for os, er som sagt, at det forløb, den pågældende er igennem, er kvalificeret, og at der ligger en grundig faglig vurdering bag den proces, den pågældende skal igennem, for det har store konsekvenser for den pågældendes liv fremadrettet.
Peter Skaarup (DF), 1999-05-21:
Det kan ikke tolkes på andre måder, end at regeringen har taget en politisk beslutning på det pågældende tidspunkt og har sagt: Det vil vi ikke bruge ressourcer på, vi vil ikke efterspørge de oplysninger. Derfor virker det altså, som om regeringen har skiftet holdning, og hvis det er rigtigt, at regeringen har skiftet holdning 100 pct. og vil følge sagen intensivt op, skal den ikke have utak for det.
Benny Engelbrecht (S), 2021-05-05:
I dag kører lastbilerne til jorddepotet i Nordhavn, der dog er ved at være fyldt, og når lastbilerne så i stedet skal køre fra byens byggepladser til Lynetteholm, vil der være nogle strækninger, der bliver aflastet, og hvor der bliver mindre trafik, mens andre vil få mere trafik.
Pia Olsen Dyhr (SF), 2009-12-03:
Det vil vi se meget positivt på, og vi vil selvfølgelig også fastholde, at vi har et beslutningsforslag kørende, for hvis det nu er muligt i sidste ende for os alle sammen at blive enige om, at vi skal lave et forbud mod parabener, fordi det videnskabelige materiale er kommet så langt, ser vi selvfølgelig også gerne det.
Morten Messerschmidt (DF), 2006-11-30:
Burde det ikke være på sin plads, at man fandt ud af det først, og at man så først derefter, hvis det rent faktisk kan virke forskningsmæssigt, fandt ud af, om man skulle fordoble ressourcerne, ja, rent faktisk mere end fordoble antallet af ansatte, altså lave det om til et agentur?
Carolina Magdalene Maier (ALT), 2018-12-14:
Jeg er meget glad for, at SF har fremsat det her beslutningsforslag, og jeg er glad for, at Socialdemokratiet er så imødekommende i forhold til at sige: Lad os prøve at se i udvalget, om vi faktisk måske kan finde et fælles grundlag, som vi kan enes om.
Jørgen Arbo-Bæhr (EL), 2006-05-04:
Det ville være en forhindring for, at de kom i kontakt med fagbevægelsen via en a-kasse, og det ville først og fremmest stille dem i den uheldige situation, at blev de fyret, ville de i den efterfølgende periode, hvor de havde ret til at opholde sig i Danmark for at søge nyt arbejde, skulle leve af nul kroner og nul øre.
Margrethe Vestager (RV), 2011-05-31:
Vi fik lavet en reform, som gjorde, at vi kom rigtig, rigtig langt, men når det ikke kunne være anderledes, må jeg sige, at jeg er meget glad for den løsning, det blev, fordi den efterløn, der bliver tilbage, 3-årig og begrænset, har en knivskarp social profil, og det synes jeg er ordentligt.
Helle Sjelle (KF), 2002-04-12:
Vi er nemlig meget enige med forslagsstillerne i, at det er af stor betydning, at man har en viden om kristendommen, der i så stor grad har haft og fortsat har betydning for vort samfund. Det er meget vigtigt, at man har en forståelse for det samfund, man lever i, og kristendommen opfatter vi som en vigtig del af vor kulturarv.
Kirsten Normann Andersen (SF), 2018-03-23:
Men jeg vil også gerne anfægte, at Enhedslisten gør det her ulige løn til kun et anliggende for kvinder, der er ansat i det offentlige, for af de artikler, som Enhedslisten selv lægger ved, fremgår det jo f.eks. også, at man her også har undersøgt det private arbejdsmarked.
Jens Joel (S), 2022-06-07:
Men jeg er enig med SF's ordfører i – og det viste BUPL-undersøgelsen i virkeligheden også – at bare de første erfaringer med flere pædagoger viste, at arbejdsmiljøet, muligheden for at lykkes, glæden ved at gå på arbejde, tilfredsstillelsen i det var blevet større.
Morten Bødskov (S), 2011-11-17:
Det er nu engang en diskussion, som vi mener bør foregå der, for det er vigtigt, som jeg også sagde til hr. Per Clausen, at den her type af diskussioner er bredt funderede, og at resultaterne af diskussionerne og konklusionerne er bredt funderede og har en bred opbakning, således at det ikke er noget, man kaster parlamentet ud i, alt afhængig af hvad det er for et flertal, der er.
Line Barfod (EL), 2006-01-19:
Der står lidt om det i redegørelsen, men faktisk viste det sig jo, da vi spurgte ind til det og sundhedsministeren satte en undersøgelse i gang i Danmark, at hver femte fødende kvinde i Danmark har mindre end 50 pct. sandsynlighed for at have en jordemoder til stede under fødslen.
Karen Jespersen (S), 2002-02-27:
Når nu ministeren siger, at hun så frygtelig gerne vil have mennesker ind fra gaden, der har føling med de her mennesker, jamen så kan jeg nævne, at i Jyllands-Postens københavntillæg i dag, siger Nina Brünés, som i flere år har renset sår og givet omsorg til stofmisbrugere og hjemløse for Projekt Udenfor i København: »Jeg er virkelig bekymret, efter at det er kommet frem, at Narkotikarådet sandsynligvis bliver nedlagt.
Per Clausen (EL), 2011-05-31:
Det vil være godt, for så vil vi få en politik, hvor man vil investere i arbejdspladser i stedet for at afskaffe efterlønnen; så vil vi få en politik, hvor man vil rulle de dagpengeforringelser, som blev vedtaget sidste år, tilbage; så vil vi få en politik, hvor der faktisk vil blive flere penge til service i den offentlige sektor end det, Venstre, Konservative og Dansk Folkeparti ønsker.